Bendiksen er utdannet cand.med. fra Universitetet i Oslo i 1982. Han har vært mangeårig lege for Storhamar Hockey og Hamarkameratene, vært tilknyttet det norske skøytelandslaget og skilandslaget, og vært Olympiatoppens medisinske ansvarlige. Bendiksen var helseansvarlig for den norske OL-troppen i Sotsji, og har også hatt tunge verv i Den internasjonale olympiske komité (IOC). Han trakk seg fra IOC-vervene og jobben i Norges Skiforbund i forbindelse med Therese Johaugs dopingsak i 2016.